open-index/open-wikipedia-markdown huggingface dataset:
Feels Like I'm Falling in Love

**«Feels Like I’m Falling in Love»** (ոճավորված՝ փոքրատառերով և առանց բացատների՝ feelslikeimfallinginlove), բրիտանական Coldplay խմբի երգը, որը թողարկվել է 2024 թվականի հունիսի 21-ին որպես խմբի «Moon Music» տասներորդ ստուդիական ալբոմի գլխավոր սինգլ։

## Պատմություն
2024 թվականի հունիսի 13-ին Coldplay-ը սոցիալական ցանցերի իր էջերում հայտարարել է, որ երգը թողարկվելու է հունիսի 21-ին։  Երգը գրել են խմբի անդամները, իսկ պրոդյուսերները եղել են Մաքս Մարտինը, Օսկար Հոլտերը, Բիլ Ռահկոն, Դենիել Գրինը և Մայքլ Իլբերտը։ Դրանում օգտագործվել է նաև «Funeral Singers» երգը Sylvan Esso-ի կատարմամբ (հեղինակ՝ Թիմ Ռուտիլի)։

## Արձագանքներ
«Feels Like I’m Falling in Love»  երգն ընդհանուր առմամբ դրական արձագանքներ է ստացել երաժշտական քննադատների կողմից։ Billboard-ից Էնդրյու Ունտերբերգերը երգի վերաբերյալ ասել է․ «Coldplay-ն ընդհանուր առմամբ անում է այն, ինչ իրենց մոտ ամենալավն է ստացվում. սիրային երգեր՝ մռայլ քառատողերով և հուզիչ կրկներգերով, որոնք դուք կարող եք հիշել մեկ անգամ լսելուց հետո»։ Stereogum-ից  Քրիս Դևիլը նշել է, թե «չնայած փոփ երաժշտության այնպիսի գիտակի մասնակցությանը, ինչպիսին Մաքս Մարտինն է, որը նաև աշխատել է 2021 թվականի «Music of the Spheres» քրոսովերային ալբոմի վրա, [այս երգը] ավելի շատ նման է 2000-ականների կեսերի կայսերական Coldplay-ին՝ մի փոքր ավելի փայլով»։  Դերիկ Ռոսինյոլը, որը գրել է Uproxx-ի համար, երգը գնահատել է որպես «շքեղ և աշխուժացնող համար»։

## Երաժշտական տեսահոլովակ
«Feels Like I’m Falling in Love» երգի երաժշտական տեսահոլովակը նկարահանվել Է Հունաստանի մայրաքաղաք Աթենքում՝ Հերովդես Ատտիկացու օդեոնում։  Տեղական պարբերականները նշվել է, որ տեսահոլովակի բյուջեն կազմել է 3 միլիոն եվրո, և այն ընդգրկվել է բոլոր ժամանակների ամենաթանկ երաժշտական տեսահոլովակների շարքում։  Տեսահոլովակի ռեժիսորը եղել է Բեն Մորը, իսկ թողարկումը կայացել է 2024 թվականի հուլիսի 1-ին։  Տեսահոլովակում Նատաշա Օֆիլին և  Coro de Manos Blancas  խումբը միացել են Coldplay-ին՝ երգը ժեստերի լեզվով կատարելու համար։    Անիմացիոն տեսահոլովակը, որը ստեղծվել է 15 տարբեր արտիստների կողմից, թողարկվել է հուլիսի 22-ին։  Երգի ռեմիքսը, որը ձայնագրվել է Zerb-ի կողմից, նույնպես ունի տեսահոլովակ, որը նկարահանվել է Հելսինկիի փողոցներում և թողարկվել է օգոստոսի 2-ին։

## Համերգային կատարումներ
2024 թվականի հունիսի 16-ին Բուդապեշտում *Music of the Spheres World Tour* համաշխարհային շրջագայության ժամանակ խումբն առաջին անգամ հանրության առաջ կատարել է «Feels Like I’m Falling in Love» երգը։  Խումբը երգը կատարել է նաև 2024 թվականի հունիսի 29-ին Սոմերսեթի Պիլթոն քաղաքում՝ Գլասթոնբերի փառատոնում։

## Երգացանկ
**Digital single**
# "Feels Like I'm Falling in Love" – 3:57

**Digital (Zerb x Coldplay)**
# "Feels Like I'm Falling in Love" (Zerb x Coldplay) – 3:56

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:Քոլդփլեյի երգեր
Մահվան համբույր (մաֆիա)

**Մահվան համբույր** (), մաֆիոզ ղեկավարի կամ *կապորեժիմի* կողմից տրված նշան, որը նշանակում է, որ ընտանիքի անդամը պետք է ենթարկվի մահապատժի, սովորաբար դավաճանության պատճառով։ Հայտնի չէ, արդյոք տերմինն օգտագործվել է իրական կյանքում թե կրում է միայն գեղարվեստական բնույթ, սակայն այն մնում է մշակութային մեմ և հաճախ հայտնվում է գրականության և ֆիլմերի մեջ։ «*Վալաչիի թղթերը*» ֆիլմում, Վիտո Ջենովեզը ( Լինո Վենտուրա ) մահվան համբույր է տալիս Ջո Վալաչիին ( Չարլզ Բրոնսոն )՝ տեղեկացնելով նրան, որ իր դավաճանությունը «ընտանիքին» հայտնի է, և որ նրան ենթարկելու են մահապատժի։

## Ծագում
Տերմինի հստակ ծագումն անհայտ է։ Ոմանք կարծում են, որ այն բխում է Հուդայի համբույրից, որը տրվել է Հիսուսին, որպեսզի Հուդան մատնանշի այն մարդուն, ում փնտրում են զինվորները։ Տերմինը կիրառվել է դեռ 19-րդ դարի սկզբում՝ Սիցիլիայում։

## Իրական կյանքում
Բանտում գտնվելու ժամանակ Վիտո Ջենովեզեն համբուրել է Ջո Վալաչիին այտը, որը, Վալաչիի վկայությամբ, «մահվան համբույր էր»։

## Գրականության մեջ
Փիթեր Մաասի «*Վալաչի թերթերը*»

## Գրականություն
* 

## Ծանոթագրություններ

Կատեգորիա:Ժեստեր
Կատեգորիա:Համբույր
Կատեգորիա:Մաֆիա
Ֆաթթահ Հեյդարով

**Ֆաթթահ Սամադ օկլի Հեյդարով** (, ), ԱՀ Միլլի Մեջլիսի պատգամավոր, Միլլի Մեջլիսի հաշվապահական հանձնաժողովի նախագահ, Տարածաշրջանային հարցերի հանձնաժողովի փոխնախագահ, ԱՀ ավագանու նախագահ։

## Կենսագրություն
Ֆաթթահ Հեյդարովը ծնվել է 1938 թվականի փետրվարի 23-ին Նախիջևանի Բաբեկ շրջանի Չեշմեբասար գյուղում։ 1955 թվականին ավարտել է Նեհրամ գյուղի միջնակարգ դպրոցը, 1959-1964 թվականներին՝ Ադրբեջանի պետական ​​համալսարանի մեխանիկա-մաթեմատիկական ֆակուլտետը, իսկ 1975 թվականին՝ Բաքվի բարձրագույն կուսակցական դպրոցը։

Աշխատանքային գործունեությունը սկսել է 1955 թվականին՝ որպես Բաբեկի շրջանի Գուզնուտ գյուղի ակումբի տնօրեն։ 1958 թվականից աշխատել է Չեշմեբասարի ութամյա դպրոցում որպես ուսուցիչ, 1968 թվականից՝ Նախիջևանի գավառական կուսակցական կոմիտեի հրահանգիչ, 1970 թվականից՝ Օրդուբադի շրջանային կուսակցական կոմիտեի երկրորդ քարտուղար, իսկ 1970-1990 թվականին Նախիջևանի քաղաքային և Օրդուբադի շրջանային կուսակցական կոմիտեի պատգամավոր։

1976-1978 թվականներին աշխատել է Նախիջեւանի ԻԽՍՀ կենցաղային ծառայության նախարար։

1978 թվականից աշխատել է Օրդուբադում, 1986 թվականից՝ Ջուղայի շրջանային կուսակցական կոմիտեի առաջին քարտուղար, 1983 թվականից՝ Նախիջեւանի ԻԽՍՀ մշակույթի նախարար:

1990-1995 թվականներին եղել է Նախիջեւանի ԻՀ Գերագույն խորհրդի պատգամավոր: Եղել է Ադրբեջանի Հանրապետություն Միլլի Մեջլիսի I (1995), II (2000), III (2005), IV (2010), V (2015), VI (2020) գումարման պատգամավոր։
Նա աշխատել է որպես Միլլի Մեջլիսի հաշվապահական հանձնաժողովի նախագահ, տարածաշրջանային հարցերով հանձնաժողովի նախագահի տեղակալ, Ադրբեջանի ավագանու նախագահ։

Նա մահացել է 2020 թվականի օգոստոսի 4-ին

## Ծանոթագրություններ
Կամպիլոբակտերիոզ

**Կամպիլոբակտերիոզ**, **վիբրիոզ**, կովերի և ոչխարների վարակիչ հիվանդություներ։ Հարուցիչը *Campylobacter fetus* բակտերիան է։

## Նկարագրություն
Բնորոշվում է հեշտոցի, արգանդի լորձաթաղանթների բորբոքումով, ժամանակավոր անպտղությամբ, զանգվածային վիժումներով, ընկերքի կասեցումով։ Վարակի հարուցչի հիմնական աղբյուրը հիվանդ կենդանիներն են, որոնք կամպիոբակտերիաներ են արտաթորում արգանդի արտածորանքների հետ և վիժումների ժամանակ։ Կովերը վարակվում են գաղտնի (լատենտ) վարակակիր վերարտադրողի հետ զուգավորվելու, նաև վարակված սերմնահեղուկով արհեստական սերմնավորման ժամանակ։ Կամպիլոբակտերիոզով հիվանդացած և առողջացած կովերի մեծամասնության մթերատվությունը վերականգնվում է։ Ոչխարները հիվանդանում են միայն հղիության փուլում։ Վարակվում են կերի միջոցով։ Կամպիլոբակտերիոզով հիվանդացած-առողջացած ոչխարները երկար ժամանակ մնում են բակտերիակիր։

## Ախտորոշում
Կլինիկական ախտանշաններով, հարուցչի անջատմամբ և շճաբանական ռեակցիաներով։

## Բուժում
Հակաբիոտիկների միջմկանային և տեղային ներարկումներ։

## Կանխարգելում
Վակցիանացում։ Կամպիլոբակտերիոզի ի հայտ գալու դեպքում տնտեսությունը (ֆերման, հոտը) հայտարարվում է կամպիլոբակտերիոզի նկատմամբ անապահով և արգելվում է կենդանիների տեղաշարժը տնտեսությունից։

Կատեգորիա:Կենդանիների հիվանդություններ
Սառա Դոորզուն

**Սառա Դոորզուն֊Հաջեհ** (,  ), գերմանացի ֆուտբոլիստուհի, որը հանդես է գալիս պաշտպանի դիրքում, Մայնի Ֆրանկֆուրտի «Այնտրախտ» ակումբում, կանանց Բունդեսլիգայում և Գերմանիայի կանանց հավաքականում: Ավելի վաղ նա խաղացել է գերմանական «Վոթենշայդ 09», «Բադ Նոյենար», «Տուրբինե», «էսսեն» և «Վոլֆսբուրգ» ակումբներում։

## Վաղ կենսագրություն
Սառա Դոորզուն-Հաջեհը ծնվել է Գերմանիայի Քյոլն քաղաքում։ Նրա հայրը իրանցի է, իսկ մայրը՝ թուրք։ Նա իր ֆուտբոլային կարիերան սկսել է կանանց երկրորդ Բունդեսլիգայում հանդես գալով «Վոթենշայդ 09» ակումբում։ 2010 թվականին 19-ամյա Դոորզունը տեղափոխվեց կանանց Բունդեսլիգայի «Բադ նոյենար» ակումբ, որի կազմում իր նորամուտը նշեց Գերմանիայի գլխավոր լիգայում, նույն թվականի մարտին։ 2012֊13 մրցաշրջանում նա խաղացել է «տուրբինում», իսկ 2013-2018 թվականներին ՝ «Էսսենում»։ 

2018 թվականի ամռանը 27-ամյա ֆուտբոլիստը դարձել է «Վոլֆսբուրգի» խաղացող, առաջին իսկ մրցաշրջանում նրա համար նվաճելով ազգային առաջնությունը և գավաթը։

2022 թվականից դարձել է Մայնի Ֆրանկֆուրտի «Այնտրախտի» խաղացող։

## Կարիերան հավաքականում
Սառա Դոորզունը հանդես է եկել Գերմանիայի տարբեր տարիքային խմբերի հավաքականներում, մինչև 15, 17 և 19: Գլխավոր հավաքականում նա նորամուտը նշել է 2016 թվականին, Հունգարիայի նկատմամբ Հաղթական (1:0) խաղում։ Նրան հրավիրել են, ազգային հավաքական 2016, 2017 և 2018 թվականներին SheBelieves Cup-ի, ինչպես նաև կանանց Եվրոպայի 2017 թվականի առաջնության հանդիպումների համար, որտեղ նա խաղացել է Ռուսաստանի դեմ հաղթական (2:0) խաղում և Դանիայի դեմ քառորդ եզրափակիչի խաղում։ Գերմանիայում կայացած աշխարհի 2019 թվականի առաջնության ընտրական մրցաշարի ընթացքում, իր հաշվին երկու գոլային փոխանցում գրանցելուց հետո, Դոորզունը ընդգրկվեց ազգային հավաքականի կազմում և այս մրցաշարի եզրափակիչ փուլում։ Նա իր առաջին գոլը խփեց Գերմանիայի կազմում 2019 թվականի օգոստոսի 31-ին, աչքի ընկնելով 2021 թվականի Եվրոպայի կանանց առաջնության ընտրական խաղում Չեռնոգորիայի թիմի հետ։

## Գոլերը հավաքականում

Աղբյուր

## Ակումբային Վիճակագրություն

## Ձեռքբերումներ
### Ակումբային
;Վոլֆսբուրգ
* Գերմանիայի Չեմպիոն 2018֊19 
* Գերմանիայի Գավաթակիր 2018֊19

## Ծանոթագրություններ

## Արտաքին հղումներ
* Профиль на сайте «Айнтрахта»

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Գերմանացի կին ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Կանանց ֆուտբոլի պաշտպաններ
Կատեգորիա:Վոլֆսբուրգի ֆուտբոլիստներ
Լոիկ Բադե

**Լոիկ Վերսան Բադե** (; ),  ֆրանսիացի ֆուտբոլիստ, իսպանական «Սևիլյա» ակումբի կիսապաշտպան։

## Ակումբային կարիերա
Ծնունդով Սևրից Բադեն խաղացել է «Բուլոն-Բիլանկուրի», «Փարիզի» և «Հավրի» երիտասարդական թիմերում։ 2020 թվականի հունվարի 10-ին նա իր նորամուտն է նշել Հավրի գլխավոր թիմում՝ «Նիորտ»-ի դեմ ֆրանսիական Լիգա 2-ի խաղում։

2020 թվականի հունիսի 20-ին նա իր կարիերայում առաջին պրոֆեսիոնալ պայմանագիրն է կնքել «Լանս» ակումբի հետ։ 2020 թվականի օգոստոսի 23-ին նա իր նորամուտն է նշել «Լանսի» կազմում «Նիցայի» դեմ ֆրանսիական Լիգա 1-ի խաղում։

2021 թվականի հուլիսի 5-ին տեղափխվել է «Ռեն» ակումբ։

2022 թվականի սեպտեմբերի 1-ին վարձակալման իրավունքով միացել է անգլիական «Նոթինգհեմ Ֆորեստ» ակոմբին։

## Հավաքականի կարիերա
Ֆրանսիայի օլիմպիական հավաքականի կազմում դարձել է Փարիզի Օլիմպիական խաղերի բրոնզե մեդալակիր։

## Անձնական կյանք
Բադեն ծնվել է Ֆրանսիայում՝ Կոտ դ′Իվուարից գաղթած ընտանիքում։

## Ձեռքբերումներ
**«Սևիլյա»**
* Եվրոպայի լիգայի հաղթող․2022/23

## Ծանոթագրություններ

## Արտաքին հղումներ
* Ֆուտբոլիսի պրոֆիլը «Լանսի» պաշտոնական կայքում

 
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Անգլիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լանսի ֆուտբոլիստներ
Կատեգորիա:Հավրի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Փարիզի ֆուտբոլիստներ
Կատեգորիա:Ֆուտբոլիստներ այբբենական կարգով
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Անձնական սեփականություն

**Անձնական սեփականություն** (), անձին պատկանող գույք։

Ընդհանուր իրավունքում () անձնական սեփականությունը կարող է նաև կոչվել անշարժ գույք: 

Քաղաքացիական իրավունքում () անձնական սեփականությունը հաճախ կոչվում է նաև շարժական, այսինքն ցանկացած այն գույքը, որը կարող է տեղափոխվել մի վայրից մյուսը:

## Դասակարգումներ
Անձնական սեփականությունը կարելի է դասակարգել հետևյալ տեսակների․

### Ոչ նյութական
Ոչ նյութական անձնական սեփականությունը այն անձնական գույքն է, որին հնարավոր չէ դիպչել, բայց որն ունի արժեք, ինչպիսիք են՝ վարկային շրջանառության և վճարման միջոցները, արժեթղթերը, առաջարկվող ծառայությունները (տնտեսագիտությունում), ոչ նյութական ակտիվները, օրինակ՝ գործողությամբ ուժի մեջ մտնող սեփականության իրավունքների փաթեթ():

### Նյութական
Նյութական անձնական սեփականությունը վերաբերում է ցանկացած տեսակի գույքի, որը շոշափելի է: Դրանք հիմնականում ներառում են կահույք, հագուստ, զարդեր, արվեստ կամ կենցաղային իրեր: Որոշ դեպքերում կարող են լինել սեփականության իրավունքի պաշտոնական փաստաթղթեր, որոնք ցույց են տալիս անձի մահից հետո այդ գույքի սեփականության փոխանցման իրավունքները։

## Անձնական սեփականությունն ընդդեմ մասնավոր սեփականության
Մասնավոր և անձնական սեփականությունը համարվում է նույնական՝ առանց որևէ տարբերակման․

* Մարքսիստները պնդել են, որ մասնավոր սեփականությունը հասարակական հարաբերություն է սեփականատիրոջ և գույքի իրավունքը վաճառած անձանց միջև: Մասնավոր սեփականության օրինակներ են գործարանները, հանքերը, ամբարտակները, ենթակառուցվածքները։ Դրանք սեփականատիրոջ համար կապիտալ են ստեղծում՝ առանց սեփականատիրոջ ֆիզիկական աշխատանքի: Նրանք, որոնք աշխատանք են կատարում՝ օգտագործելով ուրիշի մասնավոր սեփականությունը, մարքսիստական ​​տեսության մեջ համարվում են զրկված իրենց աշխատանքի արժեքից, և փոխարենը նրանց տրվում է աշխատավարձ, որը տարբերվում է աշխատողի ստեղծած արժեքից:
* Անձնական սեփականությունը ներառում է «անձնական օգտագործման համար նախատեսված իրեր» (օրինակ՝ ատամի խոզանակը, հագուստը, տրանսպորտային միջոցները, հազվադեպ՝ փողը)։
* Ըստ անարխիստական ​​տեսության (), մասնավոր սեփականությունը վերաբերում է կապիտալին կամ արտադրության միջոցներին, մինչդեռ անձնական սեփականությունը վերաբերում է սպառողական և ոչ կապիտալ ապրանքներին և ծառայություններին:

## Ծանոթագրություններ

## Արտաքին հղումներ
* Australia Personal Property Securities Act 2009
* Personal Property Securities Register Australia
* United States Tax Convention with the Kingdom of Morocco 1977 (PDF)
* 

Կատեգորիա:Գույքային իրավունք
Կատեգորիա:Ընդհանուր իրավունք
Կատեգորիա:Իրավաբանություն
Կատեգորիա:Իրավական եզրեր
Կատեգորիա:Իրավունք
Կատեգորիա:Սեփականության իրավունք
Կատեգորիա:Սեփականություն
Կատեգորիա:Սոցիալական անհավասարություն
Կատեգորիա:Տնտեսագիտական տերմիններ
Կատեգորիա:Տնտեսություն
Կատեգորիա:Քաղաքացիական իրավունք
Ալբերտո Բաչելետ

**Ալբերտո Արտուրո Միգել Բաչելետ Մարտինես** (, , չիլիացի ռազմական և քաղաքական գործիչ, բրիգադի գեներալ, Կառլոս Պրատսի և Սալվադոր Ալյենդեի դաշնակիցը, Չիլիի նախկին նախագահ  Միշել Բաչելետի հայրը։

## Կենսագրություն
Ալբերտո Բաչելետը ծնվել է Սանտյագոյում, Ալբերտո Բաչելետ Բրանդտի և Մերսեդես Մարտինես Բանիմելիսի ընտանիքում։

1940 թվականին ստացել է զինվորական ծառայության և ստացել է կրթաթոշակ՝ սովորելու Ավիացիայի կապիտան Մանուել Ավալոս Պրադոյի դպրոցում, որն ավարտել է գերազանցությամբ։ Դպրոցում նա հանդիպել է իր ապագա հրամանատար զինվորական և պետական ​​գործիչ, ավիացիայի գեներալ Գուստավո Լիին։

1962 թվականին նախագահ Խորխե Ալեսանդրիի կողմից Բաչելետը նշանակվել է ԱՄՆ-ում Չիլիի դեսպանատան ռազմական կցորդի պաշտոնում։ 1972 թվականին Սալվադոր Ալիենդեն Բաչելետին առաջարկել է Ազգային մատակարարման և շուկայավարման ծառայության (DINAC) քարտուղարի պաշտոնը, որը նա զբաղեցրել է մինչև հաջորդ տարի, որից հետո ակտիվ ծառայության է անցել Չիլիի ռազմաօդային ուժերում։

1973 թվականի սեպտեմբերի 11-ին՝ Չիլիում ռազմական հեղաշրջման առաջին օրը, Ալբերտո Բաչելետը ձերբակալվել է Ազգային պաշտպանության նախարարության շենքում՝ պետական դավաճանության մեղադրանքով և անմիջապես ազատ արձակվել։ Սեպտեմբերի 14-ին նրա տունը խուզարկվել է, և Բաչելետը կրկին կալանավորվել է։ Նա հարցաքննվել և խոշտանգվել ռազմաօդային ուժերի ակադեմիայում, որը ղեկավարել է է նրա ընկերը՝ Ֆերնանդո Մատտեյը։ Նրա հետ ձերբակալվել են նրա կինը՝ հնագետ Անժելա Ջերիա Գոմեսը և դուստրը՝ Միշելը։

Ավստրալիայում ապրող որդուն ուղղված նամակում նա գրել է՝ 

1973 թվականի հոկտեմբերին Բաչելետը տնային կալանքի է ենթարկել, սակայն դեկտեմբերի 18-ին նա ռազմաօդային ուժերի մի քանի սպաների և սերժանտների հետ երրորդ անգամ ձերբակալվել է։

Ալբերտո Բաչելետը մահացել է 1974 թվականի մարտի 12-ին Սանտյագոյի բանտում, հարցաքննության ժամանակ՝ սրտի կաթված ստանալուց հետո։

## Ծանոթագրություններ

## Արտաքին հղումներ
* Chile condena a dos exmilitares por la muerte del padre de Bachelet
* Las cartas del General Bachelet

Կատեգորիա:Ազատազրկման վայրերում մահացածներ
Կատեգորիա:Զինվորականներ
Կատեգորիա:Մասոններ
Կատեգորիա:Չիլիացի դիվանագետներ
Կատեգորիա:Չիլիի քաղաքական գործիչներ
Խոնդրոմա

**Խոնդրոմա**, բարորակ ուռուցք, որը կազմված է աճառային հյուսվածքից և անոթներով թելավոր շարակցահյուսվածքային միջնաշերտից: Ուռուցքային բջիջները (խոնդրոցիտներ, աճառային բջիջներ) նման են նորմալ բջիջներին և արտադրում են աճառային նյութ (ամորֆ, բազոֆիլ նյութ)։

մինի|Մատների բազմաթիվ էնխոնդրոմաներ

## Նախաբան
Այս գոյացության բնորոշ հատկանիշները ներառում են դրանում անոթային «օղակների» առկայություն, որոնց միջոցով այն տարբերակում են նորմալ հիալինային աճառից:

## Ախտորոշում
### Դասակարգում
Կախված տեղակայումից, կլինիկորեն տարբերում են` էնխոնդրոմա և էկխոնդրոմա։
* էնխոնդրոմա - երբ ուռուցքը զարգանում է ոսկրային հյուսվածքի հաստության մեջ
* էկխոնդրոմա - տեղակայվում է ոսկրային հյուսվածքի արտաքին մակրեսին կամ ոսկրից դուրս (*հազվադեպ հանդիպող տեսակ*)

## Բուժում
Եթե գոյացության հետագա աճի հետևանքով առաջանում է կոտրվածք (էնխոնդրոմա) կամ կոսմետիկ խնդիրներ, ապա կարիք է լինում վիրահատական բուժում` գոյացությունը հեռացվում է մինչև առողջ հյուսվածքի սահմաններում և անհրաժեշտության դեպքում կատարվում է ոսկրային փոխպատվաստում:

## Տես նաև
*Բարորակ ուռուցքներ
## Ծանոթագրություններ

## Արտաքին հղումներ
* Photo in Atlas of Pathology

Կատեգորիա:Հիվանդություններ այբբենական կարգով
Կատեգորիա:Նորագոյացություններ
Կատեգորիա:Նորագոյացությունների տեսակներ
Կատեգորիա:Ուռուցքների տեսակներ
Կատեգորիա:Ուռուցքաբանություն
Սուրբ Աստվածածին եկեղեցի (Բիթիաս)

**Սուրբ Աստվածածին եկեղեցի**, հայ առաքելական եկեղեցի Կիլիկիայի Պելյանի գավառակի Պիթիաս (Բիթիաս) գյուղում, Մուսալեռան հյուսիս-արևելքում, ներկայիս Թուրքիայի Անտիոք քաղաքից 25 կմ արևմուտք, Հաթայի մարզում։

Եկեղեցու շինարարությունը մեկնարկել է 1910 թվականին, սակայն Հայոց ցեղասպանության պատճառով մնացել է անավարտ։ Եկեղեցու վերաշինման փորձ է արվել 1939 թվականին, սակայն կրկին չի ավարտվել։ Հայերի կողմից եկեղեցին լքվելուց հետո այն անտերության է մատնվել, սակայն այդ պարագայում էլ շարունակում է գրավիչ լինել թե զբոսաշրջիկների, և թե տեղացիների համար, որոնք երբեմն իրենց հարսանեկան լուսանկարների համար ընտրում են այս եկեղեցին։

Պիթիասում ներկայումս ապրում է հայկական միայն մեկ ընտանիք։

## Ծանոթագրություններ

Կատեգորիա:20-րդ դարի հայկական վանքեր և եկեղեցիներ
Կատեգորիա:Հաթայի մարզի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Թուրքիայի հայկական կորուսյալ վանքեր և եկեղեցիներ
Պատանդների պահում Սուրովիկինոյի № 19 ուղղիչ գաղութում

2024 թվականի օգոստոսի 23-ին Վոլգոգրադի մարզի Սուրովիկինո քաղաքի № 19 ուղղիչ գաղութում չորս իսլամիստ կալանավորներ դանակներով հարձակվել են գաղութի աշխատակիցների և այլ կալանավորների վրա՝ նրանց մի մասին պատանդ վերցնելով։ Բոլոր 4 ապստամբները սպանվել են մի քանի ժամ անց՝ պատանդներին ազատելու գործողության ընթացքում։ Բացի ահաբեկիչնեից զոհվել է ևս 4 մարդ։

## Իրադարձությունների ընթացք
2024 թվականի օգոստոսի 23-ին ժամը 12:30-ի սահմաններում, կարգապահական հանձնաժողովի նիստի ժամանակ մի քանի բանտարկյալներ գրավել են Վոլգոգրադի մարզի Սուրովիկինո քաղաքի № 19 ուղղիչ գաղութը և պատանդ վերցրել աշխատակիցներին, այդ թվում՝ գաղութի պետ Անդրեյ Դևյատովին։ Ահաբեկիչների հայտարարությունների համաձայն՝ նրանք «Իսլամական պետության» կողմնակիցներ էին և վրեժ էին լուծում «Կրոկուս Սիթի Հոլում» ահաբեկչության գործով ձերբակալվածների համար:

Երեք աշխատակից սպանվել է, ևս մեկը նույն օրը մահացել է հիվանդանոցում։ Գաղութի պետ Դեվյատովը ծանր վնասվածքներով ծայրահեղ ծանր վիճակում գտնվում է հիվանդանոցում՝ վերակենդանացման բաժանմունքում:

Ժամը 16:00-ից մինչեւ 16:30-ն իրականացվել է պատասխան գրոհը, որի ընթացքում ահաբեկիչները սպանվել են։ Նրանցից մեկը փորձել է պայթեցնել իրեն «մահապարտի ժիլետով», սակայն համակարգը չի աշխատել։

## Հետաքննություն
Գաղութի վրա հարձակման փաստով Ռուսաստանի Քննչական կոմիտեն (ՔԿ) քրեական գործ է հարուցել ՌԴ Քրեական օրենսգրքի 206-րդ հոդվածի 4-րդ մասով («պատանդ վերցնելը») և 321-րդ հոդվածի 3-րդ մասով («հասարակությունից մեկուսացում ապահովող հաստատությունների գործունեության անկազմակերպում»)։

2024 թվականի հունիսի 16-ին Դոնի Ռոստովում տեղի ունեցած նմանատիպ միջադեպից հետո ուղղիչ գաղութների պետերը հայտարարել են, որ միշտ պատրաստ են նման դեպքերի, և նոր նախազգուշական միջոցներ պետք չէ ձեռնարկել։

Պետդումայի պատգամավոր Ալեքսանդր Հինշտեյնը բողոքել է ուղղիչ գաղութի կոռուպցիայի դեմ, որտեղ աշխատակիցները դանակներ և հեռախոսներ էին վաճառում գրոհայիններին՝ չնայած նման գործողություններից աճող սպառնալիքին։

## Ծանոթագրություններ

Կատեգորիա:2024 Ռուսաստանում
Կատեգորիա:Ահաբեկչական գործողություններ Ռուսաստանում
Սուրբ Պողոս եկեղեցի (Անջար)

**Սուրբ Պողոս եկեղեցի**, հայ առաքելական եկեղեցի Լիբանանի Անջար քաղաքում։

## Պատմություն
1958 թվականին Անջարի առաքելական թաղական խորհուրդը պատգամավոր Մովսես Տեր-Գալստյանի միջոցով դիմեց Մեծի Տանն Կիլիկիո կաթողիկոսության Լիբանանի թեմի ազգային առաջնորդարանի գավառական ժողովին և ներկայացրեց եկեղեցու շինության ծրագիրը, որը մեկնարկեց 1958 թվականին՝ Լիբանանի թեմի առաջնորդ Խորեն արքեպիսկոպոս Բարոյանի օրհնությամբ։ Համայնքային նվիրատվությանը մասնակցել է նաև բարերար Փոլ Մինասյանը։ Եկեղեցու նախագծի հեղինակը ճարտարապետ Գևորգ Էմմիյանն է։

Եկեղեցու բացումը տեղի է ունեցել 1960 թվականի հոկտեմբերի 1-ին՝ Կիլիկիո կաթողիկոս Զարեհ Ա Փայասլյանի օրով և Խորեն արքեպիսկոպոս Բարոյանի առաջնորդությամբ։

1971 թվականին, տեր Աշոտ Քահանա Գարագաշյանի ջանքերով հիմնվեց եկեղեցասեր տիկնանց միությունը, իսկ 2023 թվականին առաջին անգամ թաղային խորհրդում ընտրվեց կին անդամ։

## Ծանոթագրություններ

## Արտաքին հղումներ
* Սուրբ Պօղոս Եկեղեցի Այնճար, ֆեյսբուքյան էջ

Կատեգորիա:Լիբանանի թեմի վանքեր և եկեղեցիներ
Կատեգորիա:20-րդ դարի հայկական վանքեր և եկեղեցիներ
Կատեգորիա:Անջար
Կատեգորիա:Եկեղեցիներ այբբենական կարգով
Մոյեն կղզի

**Մոյեն կղզի** (ֆր.՝ Île Moyenne, անգլ.՝ Moyenne Island)**,** փոքր կղզի (9,9 հա) Սեյշելյան կղզիների Մահեի հյուսիսային ափի մոտ գտնվող Սենթ Էնն Մարին ազգային պարկում: 1970-ական թվականներից այն եղել է բուսական և կենդանական աշխարհի արգելոց։ 1915 թվականից մինչև 1960-ականները կղզին լքված էր մինչև այն գնել է Բրենդոն Գրիմշոուն 8000 ֆունտ ստեռլինգով (մոտ 22․000 ԱՄՆ դոլար): Նա թերթի խմբագիր է եղել Անգլիայի Յորքշիր նահանգի Դյուսբերի քաղաքում:

Գրիմշոուն կղզու միակ բնակիչն է եղել մինչև իր մահը՝ 2012 թվականի հուլիսը։ Կղզին այժմ ազգային պարկ է և այն կարելի է այցելել կազմակերպված ճամփորդությունների շրջանակներում։

## Պատմություն
մինի|266x266փքս| Տեղեկատվական տախտակ Մոյենում (մարտ 2016)

Մոյեն կղզին, որի անվանումը ծագել է ֆրանսերեն «միջին» բառից, ունի հարուստ պատմություն: Ծովահենները օգտագործել են կղզին 18-րդ և 19-րդ դարերում, և պահպանվել է երկու «ծովահենի գերեզման»: 1946-1962 թվականներին կղզին պատկանել է Ֆիլիպ Ժորժին, որը նախքան Մահե տեղափոխվելը ապրել է այնտեղ կնոջ՝ Վերայի հետ: Կղզին առանձնանում է Վերայի անվան դիտակետով և լողափով։

1962 թվականին Բրենդոն Գրիմշոուն կղզին գնել է Ֆիլիպ Ժորժից 8000 ֆունտով (համարժեք է 2023 թվականի £216,000-ի):  Գրիմշոուն և Ռենե Անտուան Լաֆորտունը վերափոխել են կղզին՝ տնկելով 16․000 ծառ, կառուցել արահետներ և ներկրել Ալդաբրա տեսակի հսկա կրիաներ։ Նրանց նպատակն է եղել ստեղծել բացառիկ գեղեցկության կղզի։ Այժմ այնտեղ աճում են տարբեր բույսեր և ապրում տարբեր թռչուններ, ինչպես նաև մոտ 50 հսկա կրիաներ: 

20 տարվա համառ աշխատանքից հետո Գրիմշոյին և Լաֆորթունին հաջողվել է Մոյեն կղզին դարձնել ազգային պարկ: Կղզին այժմ հայտնի է որպես Մոյեն կղզի ազգային պարկ՝ առանձնացված շրջակայքում գտնվող Սենթ Էնն Մարին ազգային պարկից։ 2012 թվականին Գրիմշոյի մահից հետո նրա ընկեր Սուկետու Պատելը վերահսկում է Մոյեն կղզու հիմնադրամը՝ կառավարելով կղզին և կատարելով կղզու բնական գեղեցկությունը պահպանելու Գրիմշոուի տեսլականը։

## Վարչական պատկանելիություն
Կղզին պատկանում է Մոն Ֆլեուրի շրջանին։

## Զբոսաշրջություն
Այսօր կղզու եկամտի հիմնական աղբյուրը զբոսաշրջությունն է, և այն հայտնի է իր լողափերով։ Կղզում գործում են Գրիմշոուին նվիրված փոքրիկ ռեստորան և թանգարան։ Ալդաբրա տեսակի 50 հսկա կրիաները ազատորեն թափառում են, իսկ կղզին վկայում է Գրիմշոուի՝ նվիրվածության մասին։ Ռեստորանի ետևում գտնվում է տեղի հսկիչի տունը։

## Պատկերասրահ

Պատկեր:Seychelles_large_map.jpg|alt=Map 1|Քարտեզ
Պատկեր:Moyenne_Island.jpg|alt=Moyenne Island|Մոյեն կղզի
Պատկեր:Mahe_Island_View.jpg|Տեսարան Մահե կղզով
Պատկեր:Picture1_289wi.jpg|alt=Moyenne island|Մոյեն կղզի
2006-06-22_12-34-40_Seychelles_Cascade_Cascade.jpg|Մոյեն կղզին հարավ-արևելքից


## Ծանոթագրություններ

## Արտաքին հղումներ
* Moyenne Island Guide
Ադենոկարցինոմա

**Ադենոկարցինոմա** (), պրիզմայաձև էպիթելից առաջացած չարորակ ուռուցք:

Հիմնականում առաջանում է լորձաթաղանթներում և գեղձային օրգաններում:

Ադենոկարցինոման ձևավորվում է տարբեր տեսակի և չափսի գեղձային գոյացություններ, որոնք ներաճելով շրջակա հյուսվածքներ՝ «քանդում» են դրանք:

## Տեսակներ
մինի|467x467փքս|Ադենոկարցինոմայի լավ, չափավոր և վատ տարբերակված տեսակները մանրադիտակի տակ
Գեղձերը կարող են ձևավորվել բազմակորիզ էպիթելով, սակայն լուսանցքը միշտ պահպանված է: Լուսացանցքները երբեմն կարող են լինել լայնացած, պտիկաձև ներաճով. այս դեպքում անվանում են պապիլյար ադենոկարցինոմա: Տարբերում են նաև տուբուլյար, տրաբեկուլյար, ցիստադենոմա և ալվեոլյար տեսակներ:

## Հյուսվածաախտաբանություն
Քաղցկեղի օրինակներ, որտեղ ադենոկարցինոման տարածված ձև է.

* կերակրափողի քաղցկեղ՝ դեպքերի մեծ մասը ադենոկարցինոմաներ են,
* ենթաստամոքսային գեղձի քաղցկեղ՝ ավելի քան 80%-ը ադենոկարցինոմաներ են,
* շագանակագեղձի քաղցկեղ` հիմնականում ադենոկարցինոմաներ են,
* արգանդի վզիկի քաղցկեղ՝ մեծ մասը տափակ բջջային քաղցկեղ է, 10-15%-ը ադենոկարցինոմա է,
* ստամոքսի քաղցկեղ,
* կրծքագեղձի քաղցկեղ՝ մեծ մասը ադենոկարցինոմաներ են:

### Հաստ աղիք
Հաստ աղիքի քաղցկեղի մեծ մասը ադենոկարցինոմաներ են: Դա պայմանավորված է նրանով, որ հաստ աղիքն ունի բազմաթիվ գեղձեր, որոնք հիմնականում ունեն պարզ և խողովակավոր տեսք:
### Թոքեր
մինի|Թոքի ադենոկարցինոմա

Թոքերի քաղցկեղի գրեթե 40%-ը ադենոկարցինոմաներ են: Հաճախ հանդիպում է չծխողների, երիտասարդ կանանց և Ասիայի բնակիչների մոտ: Ադենոկարցինոմայի ենթատեսակը՝ բրոնխիոլալվեոլային քաղցկեղը, ավելի տարածված է չծխող կանանց մոտ և կարող է պահանջել երկարաժամկետ բուժում:

## Տես նաև
* Քաղցկեղ
* Ուռուցքներ
* Ուռուցքաբանություն

## Գրականություն
Լ.Ն. Մկրտչյան; Ա.Վ. Ազնավուրյան (2020). Նելլի Գ. Խոստիկյան (ed.). *Ախտաբանական անատոմիա | Գլուխ 9. Էպիթելային ծագման ուռուցքներ՝ առանց յուրահատուկ տեղակայման*. ԵՊԲՀ.

## Ծանոթագրություններ


Կատեգորիա:Ուռուցքների տեսակներ
Քրիստիան Օբի

**Քրիստիան Օբի** (, ), նիգերիացի ֆուտբոլիստ, դարպասապահ, 1988 թվականի ամառային օլիմպիական խաղերի մասնակից։

## Կենսագրություն
Քրիստիան Օբին ծնվել է 1967 թվականի հունվարի 2-ին։

1985-1991 թվականներին որպես «Յուլիուս Բերգեր» ակումբի դարպասապահ հանդես է եկել Նիգերիայի առաջնությունում։

1985 թվականին Նիգերիայի մինչև 20 տարեկանների հավաքականի կազմում մասնակցել է ԽՍՀՄ-ում տեղի ունեցած աշխարհի երիտասարդական առաջնությանը, որտեղ Նիգերիան երրորդ տեղի համար խաղում հաղթել է ԽՍՀՄ հավաքականին և նվաճել է բրոնզե մեդալ։ Օբին մրցաշարում մասնակցել է երկու խաղի։

Նա Նիգերիայի ֆուտբոլի ազգային հավաքականի կազմում հանդես է եկել 1987-1989 թվականներին՝ նրա հետ անցկացնելով 1 խաղ։

1988 թվականի սեպտեմբերին Նիգերիայի օլիմպիական հավաքականի գլխավոր մարզիչ Մանֆրեդ Հոները Քրիստիանին ընդգրկել է Սեուլի ամառային օլիմպիական խաղերին։ Նա թիմում ստացել է 12 համարը։ Խմբային փուլում նիգերիացիները զիջել են Հարավսլավիայի, Ավստրալիայի, Բրազիլիայի հավաքականներին և զբաղեցրել 4-րդ տեղը։ Օբին մրցաշարում մասնակցել է երկու խաղի։

Նիգերիայի մինի ֆուտբոլի հավաքականի կազմում դարպասապահը մասնակցել է 1992 թվականին Հոնկոնգում տեղի ունեցած Մինի ֆուտբոլլի աշխարհի առաջնությանը։ Նիգերիացիները պարտվել են խմբային փուլի բոլոր երեք հանդիպումներում ու լքել մրցաշարը։ Քրիստիան Օբին մասնակցել է բոլոր երեք խաղերին։

## Մահ
Քրիստիան Օբին մահացել է ճանապարհատրանսպորտային պատահարից՝ 2024 թվականի օգոստոսի 23-ին՝ 57 տարեկան հասակում։

## Ծանոթագրություններ

## Արտաքին հղումներ
* playmakerstats.com 
* 
* 
* 
* 

 
Կատեգորիա:Նիգերիայի հավաքականի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ավտոճանապարհային վթարներից զոհվածներ
Կատեգորիա:Նիգերիացի ֆուտբոլիստներ
Հայկական ավիաուղիներ

**Հայկական ավիաուղիներ** անվանումը կարող է ունենալ հետևյալ կիրառումները․
* Հայկական ավիաուղիներ (1991) - Հայաստանի առաջին ավիաընկերությունը, որը հիմնադրվել է 1991 թվականին,
* Հայկական ավիաուղիներ (2022) - հայկական ավիափոխադրող, որը հիմնադրվել է 2022 թվականին։
Սամու Օմորոդիոն

**Սամուել Օմորոդիոն Ագեհովա** (; ), իսպանացի ֆուտբոլիստ, «Ալավես» ակումբի հարձակվող։

## Ակումբային կարիերա
Օմորոդիոնը «Սևիլյա», «Ներվյոն» և «Գրանադա» ակումբների սան է: 2022 թվականին Սամուն իր նորամուտն է նշել վերջինիս պահեստային թիմում։ 2023 թվականի օգոստոսի 14-ին նա իր նորամուտն է նշել Լա Լիգայում «Ատլետիկո Մադրիդի» դեմ խաղում։ Նույն խաղում Սամուն խփել է իր առաջին գոլը «Գրանադայի» կազմում։

2023 թվականի օգոստոսի 21-ին Օմորոդիոն տեղափոխվել է «Ատլետիկո Մադրիդ»՝ կնքելով հինգ տարվա պայմանագիր և անմիջապես վարձավճարով տրվելով «Ալավեսին»։ Օգոստոսի 28-ին «Խետաֆեի» դեմ խաղում նա իր նորամուտն է նշել նոր թիմի կազմում։

## Միջազգային կարիերա
2023 թվականին Օմորոդիոնը Իսպանիայի երիտասարդական հավաքականի կազմում մասնակցել է Մալթայում կայացած Եվրոպայի երիտասարդական առաջնությանը։ Մրցաշարում նա հանդիպումներ է անցկացրել Իսլանդիայի, Հունաստանի և Իտալիայի հավաքականների դեմ։

## Ծանոթագրություններ

Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ատլետիկո Մադրիդի ֆուտբոլիստներ
Կատեգորիա:Գրանադայի ֆուտբոլիստներ
Կատեգորիա:Դեպորտիվո Ալավեսի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի օլիմպիական մարզիկներ
Կատեգորիա:Իսպանացի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Իսպանիացի օլիմպիական չեմպիոններ
Կատեգորիա:Լա Լիգայի ֆուտբոլիստներ
Կատեգորիա:Նիգերիայում ծնվածներ
Կատեգորիա:Նիգերիացի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլիստներ այբբենական կարգով
Ցիգե Դուգումա

**Ցիգե Դուգումա** (, ), եթովպացի աթլետ, 2024 թվականի աթլետիկայի աշխարհի փակ առաջնությունում՝ 800 մետր մրցավազքում նվաճել է ոսկե մեդալ: Եթովպիայի ազգային չեմպիոն է 400 մետր մրցավազքում։

## Կարիերա
2017 թվականին Ալժիրում կայացած աթլետիկայի Աֆրիկայի մինչև 20 տարեկանների առաջնության 200 մետր վազքում դարձել է արծաթե մեդալակիր։

2022 թվականի մարտին Հավասա քաղաքում, որտեղ տեղի է ունեցել Եթովպիայի ներքին առաջնությունումը, հաղթել է 400 մետր վազքում։

2023 թվականի հուլիսին սահմանել է նոր անձնական լավագույն արդյունք 800 մետրի վրա՝ առաջին անգամ խախտելով 2 րոպեանոց արգելքը, երբ Բելգիայում գրանցելով 1:59.40 արդյունք։

2024 թվականի փետրվարին Բելգրադում հաղթել է 800 մետր վազքում՝ 1:59․66 արդյունքով։

Դարձել է ոսկե մեդալակիր 2024 թվականին Գլազգոյում անցկացված աթլետիկայի փակ առաջնության կանանց 800 մետր վազքում։ Որակավորման փուլում ցույց է տվել 2:00.50 արդյունք, իսկ կիսաեզրափակիչում հաղթել է անձնական լավագույն ժամանակով՝ 1:58.35։ Դարձել է Եթովպիայի կանանց փակ սպորտի աշխարհի առաջին չեմպիոնն այս կարգում։

2024 թվականի մարտին Աֆրիկյան խաղերում նվաճել է ոսկի 800 մետր վազքում։

Փարիզի Օլիմպիական խաղերի 800 մ վազքի եզրափակչում Ցիգեն 1:57.15 հաշվով անձնական լավագույն արդյունքով զբաղեցրել է երկրորդ հորիզոնականը և արծաթե մեդալ նվաճել, հաղթել է Քիլի Հոջքինսոնը։

## Ծանոթագրություններ

## Արտաքին հղումներ

 
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Եթովպիացի աթլետներ
Այմար Օրոս

**Այմար Օրոս Ուարտե** (, ), իսպանացի ֆուտբոլիստ, «Օսասունա» ակումբի կիսապաշտպան։ 2024 թվականի Փարիզի օլիմպիական խաղերի հաղթող։

## Ակումբային կարիերա
Օրոսը «Օսասունա» ակումբի շրջանավարտ է։ 2019 թվականի մայիսի 31-ին նա դեբյուտել է Սեգունդայում Կորդովայի դեմ խաղում։ Մրցաշրջանի վերջում Օրոսը օգնել է ակումբին հասնել էլիտա: 2020 թվականի հուլիսի 19-ին Լա Լիգայում դեբյուտել է Մալյորկայի դեմ խաղում։ 2022 թվականի օգոստոսի 12-ին «Սևիլիայի» դեմ խաղում Ամարը խփեց իր առաջին գոլը Օսասունայի կազմում։

## Միջազգային կարիերա
2023 թվականին Օրոսը Իսպանիայի երիտասարդական հավաքականի կազմում հասել է Ռումինիայում և Վրաստանում կայացած Եվրոպայի երիտասարդական առաջնության եզրափակիչ։ Մրցաշարում նա հանդիպումներ է անցկացրել Ռումինիայի, Խորվաթիայի, Շվեյցարիայի, Անգլիայի և երկու անգամ Ուկրաինայի ազգային հավաքականների դեմ։ Ուկրաինացիների դեմ խաղում Այմարը դարձել է գոլի հեղինակ։

## Ծանոթագրություններ

Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Իսպանիացի օլիմպիական չեմպիոններ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օսասունայի ֆուտբոլիստներ
Միկոլաս Ալեկնա

**Միկոլաս Ալեկնա** (, ), լիտվացի սկավառականետորդ, Եվրոպայի 2022 թվականի չեմպիոն, 2022 թվականի աշխարհի առաջնության արծաթե մեդալակիր և 2023 թվականի աշխարհի առաջնության բրոնզե մեդալակիր։ 19 տարեկանում 2022 թվականի նվաճել է աշխարհի առաջնության արծաթե մեդալ՝ դառնալով պատմության մեջ սկավառակ նետող ամենաերիտասարդ մեդալակիրը։ Սկավառակի նետման աշխարհի ռեկորդակիր 2024 թվականի ապրիլի 14-ից (74,35 մ):

## Կենսագրություն
Միկոլասը սկավառակի նետման օլիմպիական կրկնակի չեմպիոն Վիրջիլիուս Ալեկնայի որդին է: Նրա ավագ եղբայրը՝ Մարտինաս Ալեկնան (ծնված 2000 թվականին) նույնպես սկավառակ նետող է և հանդես է գալիս Լիտվայի ազգային հավաքականում։ Քույր Գաբրիել Ալեքնայտեն հեռացատկորդ է:

2022 թվականի հունիսին 19-ամյա Միկոլասը Ստոկհոլմում անցկացվող Diamond League մրցույթում սահմանել է 69,81 մ նոր անձնական լավագույն արդյունք՝ սահմանելով սկավառակի ռեկորդ իր տարիքի մարզիկների համար: 2022 թվականի աշխարհի առաջնությունում, որը տեղի է ունեցել Օրեգոն նահանգի Յուջին քաղաքում, պարտվել է միայն Կրիստյան Չեխին՝ դառնալով պատմության մեջ սկավառակի աշխարհի առաջնության ամենաերիտասարդ մեդալակիրը։ Մեկ ամիս անց՝ 2022 թվականին Մյունխենում կայացած Եվրոպայի առաջնությունում Ալեկնան դարձել է չեմպիոն՝ սահմանելով Եվրոպայի առաջնության ռեկորդ (69,78 մ):

2023 թվականի ապրիլի 29-ին Բերքլիում (Կալիֆոռնիա) Big Meet-ում Ալեքնան դարձել է պատմության մեջ ամենաերիտասարդ սկավառակ նետողը, որը հաղթահարել է 70 մետրը, սահմանելով եվրոպական նոր ռեկորդ մինչև 23 տարեկան մարզիկների համար:

2023 թվականին Բուդապեշտում կայացած աշխարհի առաջնությունում Միկոլասը 68,85 մ արդյունքով նվաճել է բրոնզե մեդալ։

2024 թվականի հունիսի սկզբին Հռոմում կայացած Եվրոպայի առաջնությունում 67,48 մ արդյունքով գրավել է երրորդ հորիզոնականը։

2024 թվականի օգոստոսի 7-ին Փարիզի Օլիմպիական խաղերում սկավառակի նետման ժամանակ արծաթե մեդալ է նվաճել։ Միկոլասը եզրափակչի երկրորդ փորձի ժամանակ նետել է 69,97 մ և գերազանցել է իր հոր օլիմպիական ռեկորդը, որը սահմանվել էր 2004 թվաակնին։ Այնուամենայնիվ, Ճամայկայից Ռոժե Ստոնան չորրորդ փորձի ժամանակ Միկոլասից 3 սմ ավել է նետել և նվաճեց ոսկին:

## Ծանոթագրություններ

## Արտաքին հղումներ

Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Բերքլիի համալսարանի շրջանավարտներ
Նորթամբերլենդ

**Նորթամբերլենդ** կամ **Նորթումբերլենդ**, հայերեն գրականության մեջ հանդիպում է նաև **Նորթումբերլանդ** անվանաձևը  (  ), ավանդական արարողակարգային կոմսություն և վարչական ունիտար միավոր Անգլիայի հյուսիս-արևելքում։ Բնակչությունը՝ 310,6 հազար մարդ (44-րդ տեղը կոմսությունների մեջ՝ 2007 թվականի տվյալներով)։ Վարչական կենտրոնը Մորփեթ քաղաքն է։

## Աշխարհագրություն
Նորթամբերլենդն զբաղեցնում է 5013 քառակուսի կիլոմետր տարածք (6-րդ տեղ), հյուսիս-արևելքից և արևելքից ողողվում է Հյուսիսային ծովի ջրերով, հարավ-արևելքում սահմանակից է Թայն և Ուիր, ինչպես նաև Դարեմ արարողակարգային կոմսություններին, հարավ-արևմուտքում՝ Քամբրիա արարողակարգային կոմսությանը, հյուսիս-արևմուտքում՝ Շոտլանդիային :

## Բնակչություն
Նորթամբերլենդն ունի 307 190 բնակիչ: Բնակչության միջին խտությունը կազմում է 61  մարդ/կմ² .

## Վարչական բաժանում
Մինչև 2009 թվականը Նորթամբերլենդի ոչ մետրոպոլային կոմսությունը վարչականորեն բաժանված էր 6 շրջանի։ 2009 թվականի վարչական բարեփոխումից հետո շրջանների բաժանումը վերացվեց, և Նորթամբերլենդ կոմսությունը դարձավ ունիտար։

## Քաղաքականություն
Նորթամբերլենդը կառավարում է ունիտար շրջանային խորհուրդը, որը բաղկացած է  67 ընտրատարածքներից ընտրված 67 անդամներից։ Վերջին ընտրությունների արդյունքում խորհրդում 25 տեղ զբաղեցնում են լիբերալ-դեմոկրատները։

## Սպորտ
Նորթամբերլենդ կոմսության Բլայթ քաղաքում  գործում է Blyth Spartans ֆուտբոլային ակումբը, որը 2010/2011 մրցաշրջանում հանդես էր գալիս Հյուսիսային կոնֆերենցիայում։ Blyth Spartans-ը  մրցակիցներին հյուրընկալում է Քրոֆթ Փարք մարզադաշտում, որը տեղավորում է  4 հազար հանդիսական:

## Տեսարժան վայրեր
* Բերվիք ամրոց
* Բելսիի դղյակ
* Ուորքվորթ ամրոց
* Դանսթանբորո ամրոց
* Լինդիսֆարն ամրոց
* Պրադո ամրոց
* Չիլինգհեմ ամրոց
* Էդլինհեմ ամրոց
* Էյդոնի ամրոց
* Միության կամուրջ

## Ծանոթագրություններ

## Գրականություն
* 
* Нортамберленд — статья из Большой советской энциклопедии. .
* 
* 

## Արտաքին հղումներ
* Официальный сайт совета унитарного графства Нортамберленд
* BBC Northumberland and Tyneside
* Northumbrian Language Society
* Northumbrian Traditional Music
* Northumbrian Mountaineering Club
* Перепись населения Англии и Уэльса 2011 года.
* 

Կատեգորիա:Անգլիայի կոմսություններ
Կատեգորիա:Ոչ մետրոպոլային կոմսություններ
Թուրփալ-Ալի Բիսուլթանով

**Թուրփալ-Ալի Ալվիևիչ Բիսուլթանով** (), հունահռոմեական ոճի դանիացի ըմբիշ, Դանիայի պատանիների չեմպիոն, Եվրոպայի պատանիների չեմպիոն, 2022 թվականին Եվրոպայի չեմպիոն, 2021 թվականի սկանդինավյան առաջնության հաղթող, Բելգրադում 2022 թվականի աշխարհի առաջնության արծաթե մեդալակիր, Փարիզում 2024 թվականի ամառային օլիմպիական խաղերի բրոնզե մեդալակիր:

## Կարիերա
Հանդես է գալիս միջին քաշային կարգում (մինչև 87 կգ): Մարզվում է Հերնինգ քաղաքի ըմբշամարտի ակումբում։ 2018 թվականին դարձել է Դանիայի չեմպիոն հունահռոմեական և ազատ ոճի ըմբշամարտում։ 2021 թվականի սեպտեմբերին Նիկյոբինգ-Ֆալստեր քաղաքում (Դանիա) Բիսուլթանովը հաղթել է «Թոփ վարպետներ» մրցաշարում։ Հաջորդ տարի կրկնել է իր հաջողությունն այս մրցաշարում։

Օլիմպիական խաղերում Բիսուլթանովն առաջին մենամարտում պարտվել է այս խաղերի ապագա չեմպիոն Բուլղարիայի ներկայացուցիչ Սեմյոն Նովիկովին։ Սփոփիչ շարքում Բիսուլթանովը հաղթել է վրացի Լաշա Գոբաձեին, հունգարացի Դավիթ Լոշոնցիին և նվաճել օլիմպիական բրոնզը։

## Ընտանիք
Ազգությամբ չեչեն է։ Եղբայրը՝ Ռայբակը զբաղվում է նաև հունահռոմեական ոճի ըմբշամարտով և Եվրոպայի չեմպիոն է։

## Ծանոթագրություններ

## Արտաքին հղումներ

* 
* 
* 
* 
* 
* 
* 

Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ըմբշամարտի Եվրոպայի չեմպիոններ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Անդրեա Սաբատինի

**Անդրեա Սաբատինի** կամ **Սաբատինի** (, առավել հայտնի է **Անդրեա դա Սալեռնո** (, ), Բարձր Վերածննդի դարաշրջանի իտալացի նկարիչ, Ռաֆայելի լավագույն աշակերտներից մեկը։

## Կենսագրություն
Անդրեա Սաբատինին որպես նկարիչ հմտացել է Լեոնարդո դա Վինչիի հետևորդ Անդրեա Սոլարիոյի արվեստանոցում։ 1511 թվականին Հռոմում նա հանդիպել է Ռաֆայելին և կարճ ժամանակ անց դարձել նրա աշակերտը։ Սաբատինին գրեթե ամբողջությամբ կլանել է իր ուսուցչի ոճը, ինչը հստակ երևում է նրա «Ծնունդ» նկարում։ Անդրեա Սաբատինին եղել է իտալացի նկարիչ Ֆաբրիցիո Սանտաֆեդեի ուսուցիչը։

Անդրեա դա Սալեռնոն ստեղծել է մի շարք ուշագրավ նկարներ կրոնական թեմաներով, ինչպիսիք են «Խաչի պաշտամունքը», «Եկեղեցու յոթ հայրերը», «Սուրբ Նիկոլասը գահի վրա», «Մոգերի երկրպագությունը», «Մադոննա» և այլն։ Այդ նկարներն այժմ ցուցադրվում են Կապոդիմոնտե թանգարանում։ Սաբատինին ավարտին է հասցրել նաև Սանտա Մարիա դելլե Գրացիեի, Սան Ջեննարո դե Պովերիի և այլ եկեղեցիների ֆրեսկոներ։

## Պատկերասրահ

Sabbatini-two-saints.jpg|Երկու սուրբ
Andrea Sabatini, Madonna with Child.jpg
Sabbatini-religious-scenes.jpg
Deposizione, Andrea Sabatini 001.jpg
Andrea Sabatini - polittico.jpg
Adorazione dei Magi, Andrea Sabatini 001.JPG|Մոգերի երկրպագությունը
Madonna and Child with Saint John, by Andrea Sabatini.jpg
San Nicola di Bari, Andrea Sabatini 001.jpg|Սուրբ Նիկոլասը գահի վրա


## Աղբյուրներ
*Abbate Francesco Storia dell'arte nell'Italia meridionale. — Рим: Donzelli Editore, 2009. — ISBN 9788860364135.
*Previtali Giovanni Andrea da Salerno nel Rinascimento meridionale, Catalogo della mostra Padula (SA). — Флоренция: Edizioni Centro Di, 1986. — ISBN 88-7038-121-8.
*De Dominici Bernardo Vite de pittori, scultori ed architetti napoletani. — Неаполь, 1742.

## Ծանոթագրություններ

## Արտաքին հղումներ
*Giunge a Salerno la Natività di Cesare da Sesto, Opera di un artista dell’entourage di Leonardo

Կատեգորիա:16-րդ դարի իտալացի նկարիչներ
Կատեգորիա:Իտալացի նկարիչներ
Յարոն Լոնդոն

**Յարոն Լոնդոն** (, ), իսրայելցի լրագրող, մեդիա գործիչ, դերասան և երգահան:

## Կենսագրություն
Յարոն Լոնդոնը ծնվել է Թել Ավիվում։ Նրա հայրը դերասան Բեցալել Լոնդոնն էր։

Լոնդոնը սովորել է Հերցլիյա գիմնազիայում և գյուղատնտեսական HaKfar HaYarok գիշերօթիկ դպրոցում:

1961 թվականին` Իսրայելի պաշտպանության բանակում ծառայելուց հետո, նա տեղափոխվել է Երուսաղեմ՝ գրաֆիկա սովորելու Բեցալելի անվան արվեստի և դիզայնի ակադեմիայում:

Նա ապրում է Թել Ավիվի Աֆեկա քաղաքում: Ունի երեք երեխա: Ամուսնացած է եղել Նիրայի հետ։ 2005 թվականին Նիրան ինսուլտ Է տարել, 2010 թվականի փետրվարին մահացել է:

## Կարիերա
thumb|250px|Լոնդոնը և Կիրշենբաումը
1962 թվականին դեռ կրթությունը չավարտած` սկսել է աշխատել «Կոլ Իսրայել»-ում: Վարել է HaYom HaZeh («Այսօրվա օրը») ծրագիրը, որը իսրայելական էլեկտրոնային ԶԼՄ-ներում առաջին հաղորդումն է ընթացիկ իրադարձությունների մասին: 1969 թվականից թղթակից է եղել Արևմտյան Եվրոպայում՝ Փարիզում տեղակայված բազայում: Հետո վերադարձել է Իսրայել։ 1988 թվականին հեռացել է հեռուստատեսությունից և եղել Է «Yedioth Ahronoth» («Վերջին նորություններ») թերթի թղթակիցը, սակայն շուտով վերադարձել է էկրան: Նկարահանել է մի քանի վավերագրական ֆիլմեր: 2003 թվականից աշխատել է որպես «London & Kirschenbaum» ընթացիկ իրադարձությունների վերաբերյալ ամենօրյա հանրահայտ ծրագրի համահաղորդավար: 2008 թվականին նրանք երկուսն էլ ստորագրել են ևս երկու տարվա պայմանագիր Channel Ten-ի հետ:

## Մրցանակներ
* 2007 թվականին դարձել է Սոկոլովի անվան մրցանակի դափնեկիր։
* 2010 թվականին ստացել է էլիյավ-Սարտավի մրցանակ մերձավորարևելյան լրագրության համար:

## Ծանոթագրություններ

## Արտաքին հղումներ
* 
* Yaron London’s opinion columns on Ynet
* 
* 
* Yaron London’s bibliography 

Կատեգորիա:Իսրայելի հրեաներ
Կատեգորիա:Իսրայելցի երաժիշտներ
Կատեգորիա:Իսրայելցի երգահաններ
Կատեգորիա:Իսրայելցի լրագրողներ
Մարդասպանի աչքերով (գիրք)

**Մարդասպանի աչքերով** (), իսրայելցի գրող Մայքլ Օմերի դետեկտիվ վեպը, որը հրատարակվել է 2018 թվականին 18+։ Այն Զոի Բենթլիի եռագրության առաջին գիրքն է, որին հաջորդել են հեղինակի «Մթության մեջ» և «Ավելի թանձր, քան արյունը» գրքերը: ԿինոՊոիսկը գնել է Զոի Բենթլիի եռագրության սերիալի ադապտացիայի իրավունքը աշխարհի բոլոր լեզուներով, իսկ 2024 թվականին թողարկել է «Մարդասպանի աչքերով» հեռուստասերիալը։

## Սյուժե
Հետաքննությունների դաշնային բյուրոյի (ՀԴԲ) քրեական հոգեբան Զոի Բենթլին հետաքննում է Չիկագոյում երեք կանանց մահը: Սերիական մարդասպանը խեղդամահ էր արել կանանց, զմռսել և որոշակի դիրք հաղորդելով դիակներին՝ թողել հանրային վայրերում: Հետաքննությունների դաշնային բյուրոն վերցնում է գործը և օգնության է կանչում Զոիին՝ կասկածելով տեղական ոստիկանության բաժանմունքի պրոֆայլեր Ռուբեն Բերնսթայնի փորձաքննությանը:

Զոիի նոր գործընկերը հատուկ գործակալ Թեյթում Գրեյն է, որի հետ հեշտ չէ աշխատել: Նա խիզախ և հմուտ գործակալ է, որը չի ընդունում սահմանափակումներ: Զոին և Թեյթումը պետք է համագործակցեն, որպեսզի բացահայտեն սերիական մարդասպանին, նախքան նոր կանանց մահանալը։ Չիկագոյում հայտնված մարդասպանը միակը չէ։ Գրքում շատ անգամներ, տեղափոխվելով Զոիի մանկություն, իմանում ենք նրա կյանքում եղած սպանությունների, դրամաների և ներկայի հետ դրանց կապի մասին:

## Կերպարներ
* *Զոի Բենթլի* - քրեական հոգեբան
* *Թեյթում Գրեյ* - հատուկ գործակալ
* *Քրիստին Մանկուզո* - Վարքագծի վերլուծության բաժնի ղեկավար
* *Անդրեա* - Զոիի քույրը
* *Մարվին* - Թեյթումի պապիկը (87 տարեկան)
* *Ջեննա* - Մարվինի ընկերուհին (82 տարեկան)
* *Սեմյուել Մարտինես* - Չիկագոյի ոստիկանական բաժանմունքի լեյտենանտ
* * Ռուբեն Բերնսթայն* - ոստիկանական բաժանմունքի պրոֆայլեր
* *Հեզըր* - Զոիի մանկության ընկերուհին
* * Ռոդ Գլովեր* - Զոիի հարևանը
* * Վերնոն Աբրամսոն* - թաղման բյուրոյի սեփականատեր
* * Հարի Բարի* - լրագրող
* * Դենիել ՄաքԳրաթ* - խմբագիր
* * Դանիելա Օրտիս* - արվեստի դպրոցի ուսանողուհի
* * Ռայան* - Դանիելայի ընկերը
* * Լիլի Ռամոս* - մարմնավաճառ (20 տարեկան)
* * Մել Փարքս* - Չիկագոյի ոստիկանական բաժանմունքի դետեկտիվ
* * Քլիֆորդ Սորենսոն* - սանտեխնիկ
* * Ջեֆրի Օլսթրոն* - սանտեխնիկ, Քլիֆորդի եղբարը
* Այլ հերոսներ

## Ադապտացիաներ
Գրքի հիման վրա առաջին հեռուստատեսային ադապտացիան եղել է 2018 թվականի փետրվարին ԿինոՊոիսկի կողմից։

## Արձագանք
Ըստ ռուսական Ֆորբս ամսագրի՝ վեպը 2018 թվականի հունիսին Ամազոնի բեսթսելլերների ցանկում առաջ է անցել 
Ջոան Քեթլին Ռոուլինգի, Սթիվեն Քինգի և Ջեյմս Պատերսոնի գրքերից: 2020 թվականին այն դարձել է Ռուսաստանում ամենաշատ վաճառված գիրքը (վերջին հրատարակվածների մեջ):

## Ծանոթագրություններ

Կատեգորիա:2018 վեպեր
Կատեգորիա:Դետեկտիվ վեպեր
Կատեգորիա:Մայքլ Օմերի վեպեր
Բիլալ Էլ Խանուս

**Բիլալ Էլ Խանուս** (, , ), մարոկկացի և բելգիացի ֆուտբոլիստ, «Գենկ» ակումբի և Մարոկկոյի հավաքականի կիսապաշտպան։

## Ակումբային կարիերա
2009-ից 2019 թվականներին հանդես է եկել «Անդերլեխտի» երիտասարդական թիմերում, որից հետո դարձել է «Գենկի» խաղացող։ 2020 թվականի հուլիսի 24-ին ստորագրել է իր առաջին պրոֆեսիոնալ պայմանագիրն ակումբի հետ։ 2022 թվականի մայիսի 21-ին իր նորամուտն է նշել «Գենկի» առաջին թիմում՝ փոխարինման դուրս գալով «Մեխելենի» դեմ Բելգիայի առաջնության բարձրագույն դիվիզիոնի խաղում։

## Հավաքականի կարիերա
Ծնվել է Բելգիայում՝ մարոկկացի ներգաղթյալների ընտանիքում։ 2019-ից 2021 թվականներին խաղացել է Մարոկկոյի մինչև 15, 16 և 18 տարեկանների հավաքականներում։ 2022 թվականին իր նորամուտն է նշել Մարոկկոյի մինչև 20 տարեկանների հավաքականում։

2022 թվականի դեկտեմբերի 17-ին աշխարհի առաջնության երրորդ տեղի համար խաղում, հայտնվելով մեկնարկային կազմում, նա իր դեբյուտն է նշել Մարոկկոյի հիմնական հավաքականի կազմում։

Մարոկկոյի օլիմպիական հավաքականի կազմում դարձել է Փարիզի ամառային օլիմպիական խաղերի բրոնզե մեդալակիր։

## Ձեռքբերումներ
### Պարգևներ
* Գահի սպա շքանշան (2022)

## Ծանոթագրություններ

## Արտաքին հղումներ
* Ֆուտբոլիստի պրոֆիլը  «Գենկ» ֆուտբոլային ակումբի պաշտոնական կայքում

Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Անդերլեխտի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Գենկի ֆուտբոլիստներ
Կատեգորիա:Մարոկկացի ֆուտբոլիստներ
Կատեգորիա:Մարոկկոյի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլի դարպասապահներ
Կատեգորիա:Ֆուտբոլիստներ այբբենական կարգով
Թիմ Ուոլց

**Թիմոթի Ջեյմս Ուոլց** (, ), ամերիկացի քաղաքական գործիչ, ԱՄՆ բանակի պաշտոնաթող ենթասպա, Մինեսոտայի նահանգապետ, 2024 թվականի ԱՄՆ նախագահական ընտրություններում Դեմոկրատական ​​կուսակցությունից փոխնախագահի թեկնածու:

2007-2019 թվականներին եղել է ԱՄՆ Ներկայացուցիչների պալատի անդամ, իսկ 2017-2019 թվականներին՝ Ներկայացուցիչների պալատի վետերանների հարցերով հանձնաժողովի ավագ անդամ:

## Կենսագրություն

### Վաղ կյանք
Թիմոթի Ջեյմս Ուոլցը ծնվել է 1964 թվականի ապրիլի 6-ին Նեբրասկա նահանգի Վեսթ Փոյնթ քաղաքում։ Նրա մայրը՝ Դարլին Ռոուզ Ռեյմանը, տնային տնտեսուհի էր, հայրը՝ Ջեյմս Ֆրեդերիկ Ուոլցը՝ ուսուցիչ, ԱՄՆ բանակի վետերան։ 

Ուոլցը գերմանական, շվեդական, լյուքսեմբուրգյան և իռլանդական ծագում ունի:

### Աշխատանքային գործունեություն
1989 թվականին Չադրոնի պետական ​​քոլեջն ավարտելուց հետո՝ Ուոլցն աշխատանքի անցավ Չինաստանի Գուանդուն նահանգի Ֆոշան քաղաքի թիվ 1 ավագ դպրոցում: Չինաստանից վերադառնալուց հետո նա աշխատանքի անցավ Ալյանսում՝ արևմտյան Նեբրասկայի քաղաքներից մեկում:

### Քաղաքական գործունեություն
Ուոլցը քաղաքականության մեջ է 2004 թվականից, երբ որպես կամավոր մասնակցեց Ջոն Քերիի նախընտրական քարոզարշավին: Նա նշանակվել էր Քերիի քարոզարշավի շրջանային համակարգող:

Հետագայում Ուոլցը դարձավ ԱՄՆ Ներկայացուցիչների պալատի անդամ (2007-2019 թվականներին), Ներկայացուցիչների պալատի վետերանների հարցերով հանձնաժողովի ավագ անդամ (2017-2019 թվականներին), իսկ 2019 թվականից ստանձնեց ԱՄՆ Մինեսոտա նահանգի ղեկավարի պաշտոնը:

## Ծանոթագրություններ

 
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:ԼԳԲՏ իրավունքների ակտիվիստներ
Պետեր Յուհաս

**Պետեր Յուհաս** (,), հունգարացի ֆուտբոլիստ, հանդես է եկել պաշտպանի դիրքում։ Նա  հիմնականում հանդես է եկել «Ույպեշտ» ակումբի կազմում, որի հետ 7 անգամ դարձել է Հունգարիայի չեմպիոն։ Պետեր Յուհասը հանդես է եկել նաև Հունգարիայի ֆուտբոլի ազգային հավաքականում։

## Ակումբային կարիերա
Ֆուտբոլիստն իր նորամուտը մեծահասակների ֆուտբոլում նշել է 1968 թվականին՝ «Ույպեշտ» ակումբում, որտեղ անցկացրել է ութ մրցաշրջան՝ մասնակցելով առաջնության 148 հանդիպման։ Այդ ընթացքում նա յոթ անգամ նվաճել է Հունգարիայի չեմպիոնի տիտղոսը՝ 1969, 1970, 1970/71, 1971/72, 1972/73, 1973/74 և 1974/75 մրցաշրջաններում, ինչպես նաև մեկ անգամ փոխչեմպիոնի՝ 1969 թվականի մրցաշրջանում։ 1969, 1971 և 1975 թվականներին դարձել է Հունգարիայի գավաթակիր։ 1969 թվականին նա ակումբի հետ հասել է Տոնավաճառների գավաթի եզրափակիչ, սակայն եզրափակիչ հանդիպումներում խաղադաշտ դուրս չի եկել։ Հունգարական ակումբն ընդհանուր հաշվով պարտվել է «Նյուքասլ Յունայթեդին» (0:3, 2:3)։

1976-1982 թվականներին նա հանդես է եկել Հունգարիայի առաջնության բարձրագույն լիգայի այլ թիմերում՝ «Տատաբանյայում» և «Վոլանում»։ Ֆուտբոլիստն իր կրիերան ավարտել է իր ցածր լիգայի ակումբներում։

Պետեր Յուհասը մահացել է 2024 թվականի մարտի 29-ին Բուդապեշտում՝ 75 տարեկան հասակում։
## Ազգային հավաքական
1971 թվականի ապրիլի 4 -ին Հունգարիայի ֆուտբոլի ազգային հավաքականի կազմում իր նորամուտը նշել է Ավստրիայի ֆուտբոլի ազգային հավաքականի դեմ ընկերական խաղում (2:0)։

Հավաքականի կազմում նա մասնակցել է 1972 թվականին Բելգիայում տեղի ունեցած Եվրոպայի առաջնությանը, որտեղ մասնակցել է երկու հանդիպումներին՝ կիսաեզրափակիչ ԽՍՀՄ ֆուտբոլի ազգային հավաքականի դեմ (0:1) և 3-րդ տեղի համար Բելգիայի ֆուտբոլի ազգային հավաքականի (1:2) դեմ։ Մեկ ամիս անց նա մասնակցել է 1972 թվականի Մյունխենի Օլիմպիական խաղերի ֆուտբոլային մրցաշարին, որտեղ նա թիմի կազմում նվաճել է արծաթե մեդալ։ Ֆուտբոլիստը մասնակցել է վեց հանդիպման, այդ թվում՝ եզրափակիչ խաղում Լեհաստանի հավաքականի դեմ (1:2)։

Ընդհանուր առմամբ, ազգային հավաքականում իր կարիերայի ընթացքում, որը տևել է 3 տարի, անցկացրել է 24 հանդիպում և դարձել 1 գոլի հեղինակ։

## Ծանոթագրություններ

## Արտաքին հղումներ
*Péter Juhász

 
Կատեգորիա:Հունգարիայի հավաքականի ֆուտբոլիստներ
Կատեգորիա:Ֆուտբոլի պաշտպաններ
Կատեգորիա:Հունգարացի ֆուտբոլիստներ